Държавен вестник, бр. 43, 2000 г., стр. 13

Б Р О Й 43
Д Ъ Р Ж А В Е Н   В Е С Т Н И К
С Т Р .  1 3
1. издръжка на агенцията;
2. изпълнение на дейности, пряко свързани
с функциите на агенцията;
3. закупуване на дълготрайни активи;
4. основни ремонти на материалната база на
агенцията.
ЗАКЛЮЧИТЕЛНА РАЗПОРЕДБА
Параграф единствен. Правилникът се при-
ема на основание чл. 55 от Закона за админис-
трацията.
Приложение № 3
към чл. 3
УСТРОЙСТВЕН ПРАВИЛНИК
на Изпълнителната агенция “Борба
 с градушките”
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат дейността,
структурата, организацията на работа и съста-
вът на Изпълнителната агенция “Борба с гра-
душките” към министъра на земеделието и го-
рите, наричана по-нататък “агенцията”.
Чл. 2. (1) Агенцията е юридическо лице със
седалище София—второстепенен разпоредител
с бюджетни кредити към министъра на земеде-
лието и горите.
(2) Агенцията осъществява дейностите по
организирането и провеждането на активни
въздействия върху градовите процеси и други
неблагоприятни атмосферни явления; изкуст-
веното увеличаване и преразпределяне на вале-
жите; радиолокационното площно измерване
на валежите; подпомага радиолокационно ме-
теорологичното осигуряване на заинтересува-
ните ведомства в Република България съглас-
но сключените договори и други подписани
документи за съвместна дейност.
Чл. 3. Издръжката на агенцията се формира
от бюджетни средства и от приходи от собстве-
на дейност.
Чл. 4. Инспекторатът на Министерството на
земеделието и горите осъществява контрол
върху дейността на агенцията.
Г л а в а  в т о р а
СЪСТАВ И СТРУКТУРА НА АГЕНЦИЯТА
Чл. 5. Агенцията се ръководи и се представ-
лява от изпълнителен директор.
Чл. 6. Изпълнителният директор се назна-
чава от министъра на земеделието и горите
съгласувано с министър-председателя за срок
5 години без ограничения за броя на мандати-
те, за които едно лице може да заема тази
длъжност.
Чл. 7. (1) Изпълнителният директор:
1. организира, ръководи и контролира ця-
лостната дейност на агенцията;
2. представя на министъра на земеделие-
то и горите ежегоден доклад за дейността на
агенцията;
3. участва в разработването на нормативни
актове в областта на посочените в чл. 2 дейности;
4. управлява движимото и недвижимото
имущество на агенцията;
5. утвърждава щатното разписание на
агенцията;
6. утвърждава длъжностните характеристи-
ки на служителите в агенцията;
7. издава заповеди, свързани със служебните
и трудовите правоотношения;
8. сключва договори, свързани с осъществя-
ването на дейността на агенцията.
(2) Изпълнителният директор изпълнява и
други функции, възложени му от министъра на
земеделието и горите.
(3) Функциите на изпълнителния директор
в негово отсъствие се изпълняват от опреде-
лен от него с писмена заповед служител на
агенцията.
Чл. 8. В изпълнение на своите правомощия
изпълнителният директор издава индивидуал-
ни административни актове.
Чл. 9. Изпълнителният директор осъщест-
вява своите правомощия в сътрудничество с
другите органи на изпълнителната власт.
Чл. 10. (1) Административното ръководство
на администрацията се осъществява от главен
секретар.
(2) Главният секретар се назначава от из-
пълнителния директор за срок 5 години.
(3) Главният секретар ръководи, координи-
ра и контролира функционирането на админис-
трацията за точното спазване на нормативните
актове и законните разпореждания на изпъл-
нителния директор.
(4) Главният секретар изпълнява и други фун-
кции, възложени му от изпълнителния директор.
(5) При отсъствие на главния секретар него-
вите функции се изпълняват от определено с
писмена заповед длъжностно лице за всеки
конкретен случай.
Чл. 11. (1) Изпълнителният директор осъ-
ществява правомощията си с помощта на адми-
нистрация.
(2) Според дейностите, които извършва, ад-
министрацията е обща и специализирана.
(3) Общата администрация осигурява техни-
чески дейността на агенцията и е организирана
в дирекция “Правно-икономическо и социално
регулиране” с численост 10 щатни бройки.
(4) Специализираната администрация осъ-
ществява основните функции на агенцията и е
организирана в Главна дирекция “Производст-
вено-техническо и научно обслужване” с 10 те-
риториални звена—регионални дирекции, и с
численост 799 щатни бройки.
Г л а в а  т р е т а
ДЕЙНОСТ И ОРГАНИЗАЦИЯ НА
РАБОТАТА НА АГЕНЦИЯТА
Чл. 12. Дирекция “Правно-икономическо и
социално регулиране”:
1. изготвя и предлага годишния проектобю-
джет на министъра на земеделието и горите;